
Grozījumi Latvijas Sodu izpildes kodeksā
Izdarīt Latvijas Sodu izpildes kodeksā šādus grozījumus:
1. Papildināt 5.panta pirmās daļas 4.punktu pēc vārda "darbu" ar vārdiem "un probācijas uzraudzību".
2. Papildināt kodeksa otro nodaļu ar 12.1, 12.2 un 12.3pantu šādā redakcijā:
"12.1pants. Starpinstitūciju sadarbības sanāksmes kriminālsodu izpildes laikā
Kriminālsodu izpildes laikā kriminālsodu izpildes iestādes organizē starpinstitūciju sadarbības sanāksmes šajā kodeksā noteiktajos gadījumos un noteiktajā kārtībā.
Starpinstitūciju sadarbības sanāksmes organizē, lai kriminālsodu izpildes iestāžu un citu iesaistīto institūciju kompetences ietvaros koordinētu pasākumus un aktivitātes, ar mērķi mazināt risku, ka notiesātais izdara jaunu noziedzīgu nodarījumu.

12.2pants. Starpinstitūciju sadarbības sanāksmju organizēšanā iesaistītās iestādes un to organizēšanas kārtība
Starpinstitūciju sadarbības sanāksmes organizē Valsts probācijas dienests, Ieslodzījuma vietu pārvalde un Valsts policija attiecībā uz personām, kurām iestāde nodrošina kriminālsoda izpildi, ja:
1) persona ir notiesāta par smagu vai sevišķi smagu vardarbīgu noziegumu;
2) persona ir notiesāta par noziedzīgiem nodarījumiem pret tikumību un dzimumneaizskaramību;
3) notiesātajam ir konstatētas radikalizācijas pazīmes.

Starpinstitūciju sadarbības sanāksmes var organizēt arī šī panta pirmajā daļā neminētos gadījumos par nepilngadīgu notiesāto, notiesāto ar garīgās veselības traucējumiem vai notiesāto, kuram ir konstatēts ļoti augsts jauna noziedzīga nodarījuma izdarīšanas risks.

Starpinstitūciju sadarbības sanāksmi var organizēt jebkurā kriminālsodu izpildes procesa brīdī. Starpinstitūciju sadarbības sanāksmi obligāti organizē pirms kriminālsoda izpildes beigām par šī panta pirmajā daļā minētajiem notiesātajiem. Starpinstitūciju sadarbības sanāksmes var organizēt arī atkārtoti par vienu un to pašu notiesāto.

Starpinstitūciju sadarbības sanāksmēs pēc Valsts probācijas dienesta, Ieslodzījuma vietu pārvaldes vai Valsts policijas uzaicinājuma piedalās Valsts drošības dienesta, pašvaldības sociālā dienesta, bāriņtiesas, pašvaldības policijas, Valsts bērnu tiesību aizsardzības inspekcijas pārstāvji, kā arī psihologs, ārstniecības persona, fiziska persona vai juridiskas personas pārstāvis, kas var sniegt nepieciešamo informāciju izskatāmajā gadījumā.

Dalībai starpinstitūciju sadarbības sanāksmē pieaicina Valsts drošības dienesta pārstāvi, ja sanāksmi organizē par šī panta pirmās daļas  3.punktā minēto personu vai personu, kas notiesāta par ar terorismu saistīta nozieguma izdarīšanu.

Dalībai starpinstitūciju sadarbības sanāksmē pieaicina Valsts bērnu tiesību aizsardzības inspekcijas pārstāvi, ja sanāksmi organizē:
1) par notiesāto, kurš būdams nepilngadīgs, ir izdarījis noziedzīgu nodarījumu pret nepilngadīgu personu;
2) ja notiesātais izcieš sodu par noziedzīgu nodarījumu pret nepilngadīgu personu un nesadarbojas ar kriminālsodu izpildes institūciju;
3) ja starpinstitūciju sadarbības sanāksmes ietvaros tiek konstatēts nepilngadīgā labāko interešu aizskārums vai apdraudējums;
4) ja inspekcijas dalība nepieciešama bāriņtiesu darba uzraudzības un metodiskās vadības ietvaros atbilstoši normatīvajiem aktiem, kas noteic bāriņtiesas darbību.

Starpinstitūciju sadarbības sanāksmes sasaukšanas, organizēšanas un norises kārtību, lēmumu pieņemšanas kārtību, protokola sagatavošanas kārtību un protokolu glabāšanas termiņus nosaka Ministru kabinets.

Par  personu ar radikalizācijas pazīmēm šā kodeksa izpratnē uzskata personu, kura, pamatojoties uz ideoloģiska, politiska, reliģiska, sociāla, ekonomiska un personīga rakstura iemesliem, pakāpeniski pieņem vardarbīgu ekstrēmismu.

Vardarbīgs ekstrēmisms izpaužas kā tādu darbību popularizēšana, atbalstīšana un veikšana, kuras var novest pie terorisma un kuru mērķis ir aizstāvēt ideoloģiju, kas sludina rases, nacionālo, etnisko vai reliģisko pārākumu vai noliedz demokrātijas pamatprincipus un pamatvērtības.

12.3pants. Starpinstitūciju sadarbības sanāksmē īstenojamie uzdevumi
Starpinstitūciju sadarbības sanāksmes laikā tās dalībnieki, lai sasniegtu šā kodeksa 12.1panta otrajā daļā paredzēto mērķi:
1) sniedz informāciju par institūcijas kompetences ietvaros īstenotajiem pasākumiem darbā ar notiesāto, par institūcijas darbības ietvaros vai uzaicinātās personas konstatētajiem notiesātā atkārtota noziedzīga nodarījuma izdarīšanas riskiem, sniedz institūcijas vai uzaicinātās personas rīcībā esošo informāciju;
2) sniedz informāciju par īstenotajiem pasākumiem cietušā interešu aizstāvības nodrošināšanai un turpmāk īstenojamiem pasākumiem;
3) vienojas par katras iesaistītās institūcijas kompetences jomā veicamajiem pasākumiem un aktivitātēm.

Sēdes protokolu nosūta tikai šā kodeksa 122.panta pirmajā un ceturtajā daļā minētajām institūcijām.

 Starpinstitūciju sadarbības sanāksmes organizēšanas un norises laikā sanāksmes dalībnieki apstrādā šī panta pirmajā daļā noteiktos notiesātā, cietušā, notiesātā ģimenes vai mājsaimniecības locekļu, iespējami apdraudēto personu, tajā skaitā – nepilngadīgo bērnu, personas datus, ar nolūku nodrošināt šā kodeksa 12.1panta otrajā daļā minētā mērķa sasniegšanu.

Lai nodrošinātu starpinstitūciju sadarbības sanāksmes dalībnieku interešu aizsardzību un kodeksa 12.1panta otrajā daļā minētā mērķa sasniegšanu, starpinstitūciju sadarbības sanāksmes laikā apstrādātajai informācijai, kā arī protokolā iekļautajai informācijai ir ierobežotas pieejamības statuss. Katra institūcija apstrādā starpinstitūciju sadarbības sanāksmes laikā saņemtos personas datus savas kompetences ietvaros.

Notiesāto, cietušo, notiesātā ģimenes, mājsaimniecības locekli, potenciāli apdraudēto personu neiepazīstina ar starpinstitūciju sadarbības sanāksmes laikā apstrādāto informāciju."
 
3. Izteikt 13.panta tekstu jaunā redakcijā:
"Brīvības atņemšanas sodu izpilda slēgtajā cietumā, atklātajā cietumā vai audzināšanas iestādē nepilngadīgajiem. Notiesātie brīvības atņemšanas sodu var izciest arī izmeklēšanas cietumā izveidotā slēgtā cietuma, atklātā cietumā vai audzināšanas iestādes nepilngadīgajiem nodaļā.
Brīvības atņemšanas iestādē var organizēt gan slēgtā, gan atklātā cietuma, gan audzināšanas iestādes nepilngadīgajiem nodaļas.
Vienas soda izciešanas režīma pakāpes ietvaros ar Ieslodzījuma vietu pārvaldes priekšnieka lēmumu var organizēt nodaļas, vienkopus grupējot notiesātos ar līdzīgām vajadzībām vai ņemot vērā citu noteiktu kritēriju (pazīmi)."
4. Aizstāt 15.panta devītajā daļā skaitli "21 dienas laikā pēc tam, kad tā saņēmusi tiesas informāciju par sprieduma izpildi" ar skaitli "10 dienu laikā pēc tam, kad notiesātais uzsācis soda izpildi brīvības atņemšanas iestādē".
5. Papildināt kodeksu ar 15.4pantu šādā redakcijā:
"15.4pants. Notiesātā piekļuve dokumentiem
Notiesātajam neizsniedz un viņu neiepazīstina ar ieslodzījuma izpildes laikā radītu dokumentu, un nenorāda šādas neiepazīstināšanas iemeslus, ja dokuments satur:
1) informāciju par ieslodzīto, kurš ir palīdzējis atklāt citas personas izdarītu noziegumu, un kuram tiesa ir samazinājusi spriedumā noteikto sodu;
2) informāciju par ieslodzīto, kurš ir bijis tiesnesis, tiesu sistēmai piederīga persona, izmeklēšanas iestādes, kriminālsodu izpildes iestādes, operatīvo darbību veicošas valsts institūcijas, pašvaldības policijas vai citas ar valsts un sabiedrības drošības nodrošināšanu saistītas valsts institūcijas nodarbinātais, bijušais nodarbinātais, viņa laulātais vai pirmās pakāpes radinieks;
3) informācija par citu ieslodzīto šķirtas turēšanas iemesliem;
4) informāciju, kuras nonākšana pie notiesātā vai citas personas var apdraudēt drošību ieslodzījuma vietā vai radīt viņa vai citu personu drošības, veselības vai dzīvības apdraudējumu;
5) informāciju par iestāžu preventīvo darbību jauna noziedzīga nodarījuma, soda izciešanas režīma vai izmeklēšanas cietumu iekšējās kārtības noteikumu pārkāpuma novēršanai;
6) notiesātā risku un vajadzību novērtējumu, izņemot novērtēšanas laikā iegūto secinājumu par riska līmeni;
7) atzinumu par notiesātā atbilstību dalībai resocializācijas programmā.
Citu šī panta pirmajā daļā neminētu ieslodzījuma izpildes laikā sagatavotu dokumentu notiesātajam izsniedz tad, ja to paredz šis kodekss vai citi normatīvie akti vai pēc notiesātā pieprasījuma.
Šī panta pirmajā daļā minēto dokumentu izsniegšanai netiek piemēroti Informācijas atklātības likuma nosacījumi."
6. Izteikt 41.panta trešo daļu šādā redakcijā:
"Notiesātos slēgtajā cietumā un audzināšanas iestādē nepilngadīgajiem izvieto slēgtās telpās vai kamerās naktsmieram paredzētajā laikā, bet slēgtā cietuma soda izciešanas režīma zemākajā pakāpē – arī no resocializācijas pasākumiem brīvajā laikā."
7. Izslēgt 43.panta otro daļu.  
8. 45.pantā:
papildināt trešo daļu pēc vārda "vecākiem" ar vārdiem "aizbildni, aizgādni";
izteikt sesto daļu šādā redakcijā:
"Ja notiesāto ilgstoši neapmeklē šā panta trešajā daļā minētās personas, pamatojoties uz notiesātā, kas izcieš sodu slēgtajā cietumā, iesniegumu, ar brīvības atņemšanas iestādes priekšnieka atļauju ilgstošo vai īslaicīgo satikšanos var aizstāt ar videosaziņu bez brīvības atņemšanas iestādes pārstāvja klātbūtnes uz laiku līdz 30 minūtēm."
izslēgt septīto daļu;
papildināt ar divpadsmito daļu  šādā redakcijā:
"Notiesātajam, kuram nodibināta aizgādnība, papildus šajā pantā minētajam, ir tiesības uz vienu īslaicīgo satikšanos mēnesī vai tiesības uz videosaziņu vienu reizi mēnesī uz laiku līdz 30 minūtēm. Brīvības atņemšanas iestādes priekšnieks, ņemot vērā notiesātā norādīto vēlamo saziņas veidu, kā arī brīvības atņemšanas iestādes materiāltehnisko nodrošinājumu, nosaka saziņas ar aizgādni veidu."
9. Izslēgt 47.panta otro daļu.
10. Izteikt 47.1 pantu šādā redakcijā:
"Notiesātajiem atļauts izmantot brīvības atņemšanas iestādes un personisko sadzīves tehniku. Notiesātajam, kurš izmanto personisko sadzīves tehniku, ir pienākums segt tās izmantošanas rezultātā radušos izdevumus.
Ministru kabinets noteic brīvības atņemšanas iestādē atļautās notiesāto personiskās sadzīves tehnikas sarakstu un tās izmantošanas laiku un kārtību.
Par brīvības atņemšanas iestādes priekšnieka lēmumu notiesātajam neatļaut lietot personisko sadzīves tehniku var iesniegt sūdzību Ieslodzījuma vietu pārvaldes priekšniekam. Ieslodzījuma vietu pārvaldes priekšnieka lēmums nav pārsūdzams.
Šā panta pirmajā daļā noteiktās tiesības neattiecas uz notiesātajiem, kas iesaistīti atkarību mazināšanas programmā. Notiesātajiem, kas iesaistīti atkarību mazināšanas programmā, atļauts koplietošanas telpās izmantot brīvības atņemšanas iestādes nodrošināto sadzīves tehniku saskaņā ar brīvības atņemšanas iestādes priekšnieka noteikto dienas kārtību."
11. 48.pantā:
izteikt sesto daļu šādā redakcijā:
"Šajā pantā minētais neattiecas uz notiesātajiem, kuri izcieš sodu atklātajā cietumā, izņemot gadījumus, kad maksājumu pakalpojumu sniedzējs notiesātajam ir atteicis maksājumu konta vai patērētāja pamatkonta atvēršanu."
papildināt ar septīto un astoto daļu šādā redakcijā:
"Notiesātajam, attiecībā uz kuru ir noteiktas starptautiskās vai nacionālās sankcijas, atļauts ar brīvības atņemšanas iestādes administrācijas starpniecību saņemt un sūtīt naudas pārvedumus tikai pamatvajadzību nodrošināšanai šī kodeksa 45.panta trešajā daļā minētajām personām. Šādus naudas pārvedumus brīvības atņemšanas iestādes amatpersona saskaņo ar Valsts kasi.

Pamatojoties uz mirušā notiesātā mantinieka iesniegumu un uzrādot mantojuma apliecību, mirušā notiesātā personiskās naudas uzskaites kartē un atbrīvošanas fondā esošos naudas līdzekļus pārskaita uz minētā mantinieka kontu kredītiestādē."
12. Papildināt 48.2pantu ar trešo daļu šādā redakcijā:
"Ja notiesātajam brīvības atņemšanas soda izciešanas laikā tiek piemērots apcietinājums, pamatojoties uz viņa iesniegumu, atbrīvošanas fondā uzkrātos naudas līdzekļus ieskaita viņa personiskās naudas uzskaites kartē."
13. 49.pantā:
izslēgt vārdus "un telegrammas";
aizstāt otrajā daļā vārdu "dienu" ar vārdu "darbdienu";
izteikt piekto daļu šādā redakcijā:
"Notiesātajiem ir atļautas telefonsarunas par saviem vai adresāta līdzekļiem." 
14. Izslēgt 49.2panta pirmajā daļā vārdus "vai daļēji slēgtā".
15. 49.5pantā:
svītrot pirmās daļas ceturto teikumu;
papildināt trešo daļu aiz vārdiem "apstākļu esību" ar vārdiem "Pilsonības un migrācijas lietu pārvalde pārziņā esošajā informācijas sistēmā."
16. Izteikt 49.6panta trešās daļas otro teikumu šādā redakcijā: "Brīvības atņemšanas iestādes priekšnieks ne vēlāk kā nākamajā darbdienā pārbauda šī panta pirmajā daļā minēto apstākļu esību Pilsonības un migrācijas lietu pārvaldes pārziņā esošajā informācijas sistēmā."
17. 49.8pantā:
izslēgt panta ievaddaļā vārdus "uz mūžu notiesātajiem";
izslēgt 4.punktu.
18. Papildināt kodeksa septīto nodaļu ar 49.9pantu šādā redakcijā:
"49.9pants. Notiesātajam adresēto dokumentu izsniegšana
Ja brīvības atņemšanas iestādē no procesa virzītāja tiek elektroniski saņemts dokuments izsniegšanai notiesātajam, brīvības atņemšanas iestādes priekšnieka norīkots darbinieks ne vēlāk kā nākamajā darbdienā izdrukā minēto dokumentu, nereģistrējot un nepakļaujot pārbaudei un, nodrošinot konfidencialitāti, ievieto to aploksnē, kuru aizlīmē. Uz aploksnes norāda procesa virzītāju, no kura saņemts dokuments, notiesātā, kuram tas jāizsniedz, vārdu un uzvārdu, dzimšanas gadu, un nodod aploksni brīvības atņemšanas iestādes amatpersonai izsniegšanai notiesātajam.
Brīvības atņemšanas iestādes amatpersona, kura izsniedza dokumentu notiesātajam, aizpilda veidlapu, norādot dokumenta nosaukumu vai numuru, izsniegšanas datumu un laiku, vai informāciju, ka notiesātais atteicās pieņemt dokumentu, un ne vēlāk kā divu darbdienu laikā pēc veidlapas aizpildīšanas to nosūta procesa virzītājam."
19. 50.pantā:
papildināt ceturto daļu pēc vārda "naudas" ar vārdu "uzskaites";
papildināt ceturto daļu ar teikumu šādā redakcijā: "Notiesātā saraksti, kuras sūtīšanas izmaksas tiek segtas no brīvības atņemšanas iestādes līdzekļiem, nosūta kā vienkāršo pasta sūtījumu."
20. 50.1pantā:
izteikt trešo daļu šādā redakcijā:
"Ar īslaicīgu brīvības atņemšanu notiesātie un notiesātie, kuriem tiesa neizciesto sodu — sabiedrisko darbu vai naudas sodu — aizstājusi ar īslaicīgu brīvības atņemšanu, sodu izcieš tikai slēgtā cietuma soda izciešanas režīma augstākajā pakāpē."
papildināt ar ceturto daļu šādā redakcijā:
"Izlemjot jautājumu par notiesātā virzību soda progresīvās izpildes sistēmā un vērtējot, vai notiesātais ir izcietis šajā kodeksā noteikto soda daļu, ņem vērā aizturēšanā un apcietinājumā pavadīto laiku."
21. 50.3pantā:
izteikt pirmo daļu šādā redakcijā:
"Notiesātie slēgtajos cietumos sodu izcieš divās soda izciešanas režīma pakāpēs – zemākajā un augstākajā. Notiesātajiem atklātajos cietumos un audzināšanas iestādē nepilngadīgajiem soda izciešanas režīma pakāpes nenosaka.
izteikt otrās daļas ievadtekstu šādā redakcijā:
"Šis kodekss paredz soda izpildes režīma:"
izteikt trešo daļu šādā redakcijā:
"Notiesāto, kurš sodu uzsāka izciest slēgtā cietuma zemākajā pakāpē, soda izpildes režīma mīkstināšanas ietvaros ar brīvības atņemšanas iestādes izvērtēšanas komisijas (turpmāk — izvērtēšanas komisija) lēmumu var pārvietot no slēgtā cietuma soda izciešanas režīma zemākās pakāpes uz slēgtā cietuma soda izciešanas režīma augstāko pakāpi, un no slēgtā cietuma soda izciešanas režīma augstākās pakāpes ­­­– uz atklāto cietumu. Notiesāto, kurš sodu uzsāka izciest slēgtā cietuma augstākajā pakāpē, soda izpildes režīma mīkstināšanas ietvaros ar izvērtēšanas komisija lēmumu var pārvietot uz atklāto cietumu."
izteikt piekto daļu šādā redakcijā:
"Notiesāto, kurš sodu uzsāka izciest slēgtā cietuma zemākajā vai augstākajā pakāpē, soda izpildes režīma pastiprināšanas ietvaros ar izvērtēšanas komisijas lēmumu var pārvietot no atklātā cietuma uz slēgtā cietuma soda izciešanas režīma augstāko pakāpi, bet no slēgtā cietuma augstākās pakāpes – uz slēgtā cietuma zemāko pakāpi."
izslēgt  sesto daļu.
22. Izteikt 50.4pantu šādā redakcijā:
"50.4 pants. Soda izpildes režīms slēgtajos cietumos
Slēgtā cietuma soda izciešanas režīma zemākajā pakāpē::
1) sodu uzsāk izciest par smaga vai sevišķi smaga nozieguma izdarīšanu ar brīvības atņemšanu virs sešiem mēnešiem notiesātas pilngadīgas personas, izņemot nepilngadīgos;
2) sodu turpina izciest notiesātie, kuri soda izciešanas režīma pastiprināšanas ietvaros pārvietoti no slēgtā cietuma augstākās pakāpes.

Slēgtā cietuma soda izciešanas režīma augstākajā pakāpē:
1) sodu uzsāk izciest par smaga vai sevišķi smaga nozieguma izdarīšanu ar brīvības atņemšanu uz laiku līdz sešiem mēnešiem notiesātas pilngadīgas personas;
2) sodu uzsāk izciest ar īslaicīgu brīvības atņemšanu notiesātie;
3) sodu uzsāk izciest par mazāk smaga nozieguma izdarīšanu notiesātie;
4) sodu uzsāk izciest notiesātie, kuriem tiesa neizciesto sodu ir aizstājusi ar īslaicīgu brīvības atņemšanu vai brīvības atņemšanu;
5) sodu turpina izciest notiesātie, kas pārvietoti no slēgtā cietuma soda izciešanas režīma zemākās pakāpes soda izciešanas režīma mīkstināšanas ietvaros;
6) sodu turpina izciest notiesātie, kas pārvietoti no atklātajiem cietumiem soda izciešanas režīma pastiprināšanas ietvaros;
7) sodu turpina izciest notiesātie, kas pārvietoti no audzināšanas iestādes nepilngadīgajiem.

Slēgtajos cietumos, kuros sodu izcieš pilngadīgi vīrieši, tiek nodrošināta notiesāto pastiprināta apsardze un maksimāla uzraudzība. Notiesātie soda izciešanas režīma zemākajā pakāpē sodu izcieš slēgtās kamerās.

Notiesātajiem soda izciešanas režīma zemākajā pakāpē jāizcieš ne mazāk kā viena ceturtdaļa no piespriestā soda, bet uz mūžu notiesātajiem – ne mazāk kā septiņi gadi.

Notiesātajam soda izciešanas režīma augstākajā pakāpē jāizcieš ne mazāk kā viena ceturtdaļa no piespriestā soda, bet uz mūžu notiesātajam – ne mazāk kā 10 gadi.

Notiesāto no soda izciešanas režīma augstākās pakāpes var:
1)  pārvietot uz atklāto cietumu;
2) likumā noteiktajā kārtībā atbrīvot no soda izciešanas nosacīti pirms termiņa, ja notiesātais atbilst Krimināllikumā noteiktajiem kritērijiem.

Notiesātajiem, kuri sodu izcieš slēgtā cietuma soda izciešanas režīma augstākajā pakāpē, ir tiesības:
1) izmantot gadā astoņas ilglaicīgas satikšanās – no divdesmit četrām līdz četrdesmit astoņām stundām un astoņas īslaicīgas satikšanās – no pusotras stundas līdz divām stundām;
2) iepirkties komersanta izveidotajā pastāvīgajā tirdzniecības vietā brīvības atņemšanas iestādes teritorijā;
3) izmantot telefonsarunas bez skaita ierobežojuma;
4) lietot slēgtajā cietumā atļauto sadzīves tehniku
5) no rīta celšanās laika līdz naktsmieram atrasties noteiktā iecirknī ārpus kameras;
6) valkāt personisko apģērbu vai brīvības atņemšanas iestādes administrācijas nodrošināto apģērbu;
7) dienas kārtībā paredzētajā laikā patstāvīgi apmeklēt cietuma medicīnas daļu, komersanta izveidoto pastāvīgo tirdzniecības vietu brīvības atņemšanas iestādes teritorijā, ēdnīcu un grāmatu krātuvi
8) piedalīties sporta, kultūras un reliģiskos pasākumos;
9) apmeklēt dievkalpojumus cietuma kapelā un tikties ar garīdznieku vienatnē.

Notiesātajiem, kuri sodu izcieš slēgtā cietuma soda izciešanas režīma zemākajā pakāpē:
1) izmantot gadā piecas ilglaicīgas satikšanās – no divpadsmit līdz divdesmit četrām stundām un četras īslaicīgas satikšanās – no pusotras stundas līdz divām stundām;
2) ar cietuma darbinieku starpniecību dienas kārtībā paredzētajā laikā iepirkties komersanta izveidotajā pastāvīgajā tirdzniecības vietā brīvības atņemšanas iestādes teritorijā;
3) izmantot telefonsarunas bez skaita ierobežojuma;
4) izmantot pastaigas vai piedalīties sporta spēlēs svaigā gaisā ne mazāk kā vienu stundu dienā;
5) ar cietuma darbinieku starpniecību saņemt (apmainīt) grāmatas cietuma grāmatu krātuvē;
6) dienas kārtībā paredzētajā laikā skatīties televīzijas pārraides ārpus kameras iekārtotā telpā cietuma darbinieku klātbūtnē;
7) ar cietuma priekšnieka atļauju lietot slēgtajā cietumā atļauto sadzīves tehniku  kamerā;
8) apmeklēt cietuma kapelā dievkalpojumus un tikties ar garīdznieku vienatnē;
9) valkāt personisko apģērbu vai brīvības atņemšanas iestādes administrācijas nodrošināto apģērbu;
10) piedalīties kultūras un reliģiskos pasākumos dienas kārtībā paredzētajā laikā.

Ar īslaicīgu brīvības atņemšanu notiesātajiem ir tiesības:
1) izmantot vismaz stundu ilgu īslaicīgo satikšanos ne retāk kā reizi mēnesī, bet ne mazāk kā vienu īslaicīgo satikšanos soda izpildes laikā, ja tas ir īsāks par mēnesi;
2) iepirkties komersanta izveidotajā pastāvīgajā tirdzniecības vietā brīvības atņemšanas iestādes teritorijā;
3) izmantot telefonsarunas bez skaita ierobežojuma;
4) izmantot tiesības, kas paredzētas šā panta septītās daļas 4., 5., 6., 7., 8. un 9. punktā."
23. Izslēgt 50.5pantu.
24. 50.6pantā:
izteikt pirmo daļu šādā redakcijā:
"Atklātajā cietumā sodu:
1) uzsāk izciest notiesātie par kriminālpārkāpuma izdarīšanu, ja piespriesta brīvības atņemšana;
2) uzsāk izciest notiesātie par mazāk smaga nozieguma izdarīšanu aiz neuzmanības, ja brīvības atņemšana piespriesta uz laiku, ne ilgāku par trim gadiem;
3) turpina izciest notiesātie, kuri pārvietoti no slēgtā cietuma soda izciešanas režīma augstākās pakāpes soda izciešanas režīma mīkstināšanas ietvaros;
4) turpina izciest notiesātie, kas pārvietoti no audzināšanas iestādes nepilngadīgajiem.                                                                                
papildināt sestās daļas 5.punktu aiz esošā teksta ar vārdiem "ja ir saņemta brīvības atņemšanas iestādes priekšnieka atļauja īslaicīgi atstāt cietuma teritoriju šajā kodeksā norādītajos gadījumos";
izslēgt desmitās daļas pirmajā un trešajā teikumā vārdu "daļēji";
papildināt ar divpadsmito daļu šādā redakcijā:
"Ar brīvības atņemšanas iestādes priekšnieka atļauju notiesātais var īslaicīgi atstāt atklātā cietuma teritoriju brīvības atņemšanas iestādes amatpersonas pavadībā konta atvēršanai kredītiestādē."
25. 50.7pantā:
izteikt panta nosaukumu šādā redakcijā:
"Soda izpildes režīms audzināšanas iestādē nepilngadīgajiem";
izteikt pirmo daļu šādā redakcijā:
"Audzināšanas iestādē nepilngadīgajiem brīvības atņemšanas soda izciešanu uzsāk vīriešu dzimuma nepilngadīgie notiesātie. Sieviešu dzimuma nepilngadīgās personas soda izciešanu uzsāk slēgtā cietuma audzināšanas iestādes nepilngadīgajiem nodaļā, kurā sodu izcieš atbilstoši prasībām, kādas izvirzītas audzināšanas iestādei nepilngadīgajiem.";
aizstāt ceturtajā daļā vārdus "sieviešu cietuma atsevišķās nodaļās, kas iekārtotas atbilstoši prasībām, kādas izvirzītas audzināšanas iestādēm nepilngadīgajiem" ar vārdiem "slēgtā cietuma audzināšanas iestādes nepilngadīgajiem nodaļā, kurā sodu izcieš atbilstoši prasībām, kādas izvirzītas audzināšanas iestādei nepilngadīgajiem ";
izteikt piekto daļu šādā redakcijā:
"Ja notiesātā nepilngadīgā, kas sasniedzis astoņpadsmit gadu vecumu, uzvedība izslēdz iespēju atstāt viņu audzināšanas iestādē nepilngadīgajiem vai pirms termiņa atbrīvot no soda izciešanas, viņu ar izvērtēšanas komisijas lēmumu var pārvietot uz slēgtā cietuma soda izciešanas augstāko pakāpi.";
papildināt sesto daļu ar trešo teikumu aiz esošā teksta šādā redakcijā:
"Pēc šajā daļā minēto nosacījumu izpildīšanās, ja notiesātais nepretendē uz nosacītu pirmstermiņa atbrīvošanu no soda izciešanas, notiesāto ar izvērtēšanas komisijas lēmumu pārvieto uz atklāto cietumu, ja nav beidzies noteiktais soda termiņš."
26. Izslēgt 50.8pantu.
27. Izslēgt 50.16panta pirmās daļas 5.punktu.
28. Izteikt 50.18pantu šādā redakcijā:

"50.18pants. Izvērtēšanas komisijas lēmumi
Soda izciešanas režīma mīkstināšanas ietvaros izvērtēšanas komisija var pieņemt šādus lēmumus:
1) pārvietot notiesāto no slēgtā cietuma soda izciešanas režīma zemākās pakāpes uz slēgtā cietuma soda izciešanas režīma augstāko pakāpi;
2) pārvietot notiesāto no slēgtā cietuma soda izciešanas režīma augstākās pakāpes uz atklāto cietumu.

Soda izciešanas režīma pastiprināšanas ietvaros izvērtēšanas komisija var pieņemt šādus lēmumus:
1) pārvietot notiesāto no atklātā cietuma uz slēgtā cietuma soda izciešanas režīma augstāko pakāpi;
2) pārvietot no slēgtā cietuma soda izciešanas režīma augstākās pakāpes uz slēgtā cietuma soda izciešanas režīma zemāko pakāpi.

Lemjot par nosakāmo soda izciešanas režīma pakāpi no ārvalsts soda izpildei pārņemtam ar brīvības atņemšanu notiesātajam, izvērtēšanas komisija var pieņemt šādus lēmumus:
1) atstāt notiesāto slēgtā cietuma soda izciešanas režīma zemākajā pakāpē;
2) pārvietot notiesāto no slēgtā cietuma soda izciešanas režīma zemākās pakāpes uz slēgtā cietuma soda izciešanas režīma augstāko pakāpi.

Par soda izciešanas režīma noteikšanu notiesātajiem, kas sodu izcieš audzināšanas iestādē nepilngadīgajiem, izvērtēšanas komisija var pieņemt šādus lēmumus:
1) atstāt notiesāto, kas sasniedzis astoņpadsmit gadu vecumu, audzināšanas iestādē nepilngadīgajiem līdz mācību gada beigām;
2) atstāt notiesāto, kas sasniedzis astoņpadsmit gadu vecumu, audzināšanas iestādē nepilngadīgajiem līdz soda termiņa beigām, bet ne ilgāk kā līdz divdesmit piecu gadu vecuma sasniegšanai;
3) atstāt notiesāto, kas sasniedzis divdesmit piecu gadu vecumu, audzināšanas iestādē nepilngadīgajiem līdz mācību gada beigām;
4) pārvietot notiesāto no audzināšanas iestādes nepilngadīgajiem uz slēgtā cietuma soda izciešanas režīma augstāko pakāpi šajā kodeksā noteiktajos gadījumos;
5) pārvietot notiesāto no audzināšanas iestādes nepilngadīgajiem uz atklāto cietumu šajā kodeksā noteiktajos gadījumos.

Pieņemto lēmumu izvērtēšanas komisijas sēdes laikā paziņo notiesātajam un izskaidro viņa tiesības šo lēmumu apstrīdēt Ieslodzījuma vietu pārvaldē.

Izvērtēšanas komisijas lēmums izpildāms nekavējoties."
 
29. 50.20pantā:
izslēgt pirmās daļas pirmajā teikumā vārdus "vai jautājumu par uz mūžu notiesātā pārcelšanu";
izslēgt pirmās daļas otrajā teikumā vārdus "vai uz mūžu notiesātā pārcelšanu".
30. 50.23pantā:
izteikt pirmās daļas ievaddaļu šādā redakcijā: "Izlemjot jautājumu par soda izciešanas režīma mīkstināšanu, izvērtēšanas komisija ņem vērā:";
izslēgt trešo daļu.
31. 50.24 pantā:
izslēgt pirmajā daļā vārdus "kurā izveidota atsevišķā nodaļa";
izslēgt pirmās daļas 1.punktā vārdus "kas izcieš sodu atsevišķajā nodaļā".
32. Izslēgt 50.25 panta pirmajā daļā vārdus "kas izcieš sodu atsevišķajā nodaļā".
33. Izslēgt 56.3panta pirmajā un otrajā daļā vārdus "vai daļēji slēgtajā".
34. Izslēgt 56.4panta pirmajā daļā vārdus "vai daļēji slēgtajā".
35. Izslēgt 56.10panta astotajā daļā vārdus "un daļēji slēgtā".
36. Izslēgt 56.16panta pirmās daļas 1.punktā vārdus "vai daļēji slēgtajā".
37. Aizstāt 56.17panta trešajā daļā vārdus "noteikts papildsods – naudas sods" ar vārdiem "piespriests naudas sods".
38. Papildināt 61.3pantu ar 7., 8. un 9.punktu šādā redakcijā:
"7) pasākumi notiesāto darba prasmju veicināšanai – notiesāto iesaistīšana praktiskās iemaņas un jaunradi attīstošos pasākumos;
8) sociālās rehabilitācijas programma – notiesātā iesaistīšana mērķtiecīgu un strukturētu pasākumu kopumā notiesātā pārmaiņu procesa veicināšanai, personīgās pilnveides sekmēšanai, sociālo prasmju apgūšanai un nostiprināšanai un nepieciešamā atbalsta sniegšanai;
9) motivācijas programma – notiesāto iesaistīšana mērķtiecīgu un strukturētu pasākumu kopumā, lai veicinātu notiesātā sagatavošanu jēgpilnai dalībai resocializācijas procesā."
39. Izslēgt 61.7pantu.
40. Aizstāt 61.8panta trešajā daļā skaitļus "50.4 – 50.8" ar skaitļiem un vārdu "50.4, 50.6 un 50.7".
41. Papildināt kodeksa devīto A nodaļu "Ar brīvības atņemšanu notiesāto resocializācija" ar 61.9 un 61.10 pantu šādā redakcijā:
"61.9 pants. Pasākumi notiesāto darba prasmju veicināšanai
Brīvības atņemšanas iestādes administrācija katru gadu plāno notiesāto darba prasmju veicināšanas pasākumus atbilstoši notiesāto resocializācijas vajadzībām, nodrošinot šos pasākumus primāri tiem notiesātajiem, kuru nav iesaistīti izglītībā vai nodarbinātībā.
Komersantu, profesionālās izglītības iestādes vai nevalstisko organizāciju iesaistīšanai notiesāto darba prasmju veicināšanas pasākumu īstenošanā Ieslodzījuma vietu pārvalde savā mājaslapā internetā izsludina konkursu par tiesībām īstenot šādus pasākumus.
Izsludinot konkursu, norāda šādu informāciju:
1) to notiesāto skaitu, kurus nepieciešams iesaistīt, grupu lielumu un skaitu gada ietvaros;
2) darba prasmju veicināšanas pasākumu veidu un tematu;
3) informāciju par telpām, kurās šos pasākumus ir iespējams īstenot.

61.10 pants. Iesniegto piedāvājumu izvērtēšana
Komersantu, profesionālās izglītības iestāžu vai nevalstisko organizāciju iesniegto piedāvājumu izvērtēšanai Ieslodzījuma vietu pārvalde izveido komisiju.
Komisija izvērtē piedāvājumus, lemj par notiesāto resocializācijas vajadzībām atbilstošāko piedāvājumu un nosaka konkursa uzvarētāju.
 Ieslodzījuma vietu pārvalde slēdz līgumu par notiesāto darba prasmju veicināšanas pasākumu organizēšanu ar konkursa uzvarētāju.
Komersantu, profesionālās izglītības iestādi vai nevalstisko organizāciju, kura netiek atzīta par uzvarētāju, Ieslodzījuma vietu pārvalde 10 darba dienu laikā pēc lēmuma pieņemšanas rakstveidā informē par komisijas lēmumu un tiesībām mēneša laikā šo lēmumu apstrīdēt Ieslodzījuma vietu pārvaldes priekšniekam. Komisijas lēmumam, ar kuru komersants vai nevalstiskā organizācija netiek atzīta par uzvarētāju, jābūt pamatotam. Ieslodzījuma vietu pārvaldes priekšnieka lēmums nav pārsūdzams.
Ministru kabinets nosaka procedūru, kādā komersanti, profesionālās izglītības iestādes vai nevalstiskās organizācijas piesakās notiesāto darba prasmju pasākumu nodrošināšanas konkursā, pretendentu atlases kārtību un atlases kritērijus, piedāvājumu izvērtēšanas komisijas sastāvu, , un lēmumu pieņemšanas kārtību un kārtību, kādā slēdzami sadarbības līgumi par notiesāto darba prasmju pasākumu īstenošanas  organizēšanu."
42. 68.pantā:
papildināt pirmo daļu ar 10. un 11.punktu šādā redakcijā:
"10) vienu reizi piemērot simtprocentīgu atlaidi Ieslodzījuma vietu pārvaldes maksas pakalpojuma cenrādī noteiktajiem ar ilgstošajām satikšanām saistītajiem maksas pakalpojumiem;
11) atklātajos cietumos – ar brīvības atņemšanas iestādes priekšnieka atļauju apmeklēt brīvā laika pasākumu ārpus atklātā cietuma teritorijas brīvības atņemšanas iestādes amatpersonu pavadībā uz laiku līdz astoņām stundām.";
izteikt piektās daļas pirmo teikumu šādā redakcijā:
"Šā panta pirmās daļas 7.punktā minētais pamudinājums piemērojams tikai notiesātajiem, kas sodu izcieš slēgtā cietuma soda izciešanas režīma augstākajā pakāpē."
43. 70.pantā:
izteikt pirmās daļas 1.1punktu šādā redakcijā:
"11) aizliegt izmantot atļauto personīgo sadzīves tehniku uz laiku līdz vienam mēnesim un likt to nodot glabāšanā brīvības atņemšanas iestādes noliktavā vai atdot personām, kas to nodevušas lietošanā notiesātajam.";
izslēgt pirmās daļas 4.2punktu;
papildināt pirmo daļu ar 5.1punktu šādā redakcijā:
"51) aizliegt izmantot visu veidu satikšanos uz laiku līdz diviem mēnešiem";
ceturtajā daļā:
aizstāt 2., 7. un 8.punktā vārdu "notiesāto" ar vārdu "ieslodzīto";
aizstāt 7.punktā vārdu "notiesātos" ar vārdu "ieslodzītos";
papildināt sesto daļu ar 2.1punktu šādā redakcijā:
"21) aizliegt uzņemt viesus uz laiku līdz diviem mēnešiem";
izslēgt septīto daļu.
44. 71.pantā:
izteikt ceturto daļu šādā redakcijā:
"Uzlikto sodu izpilda nekavējoties pēc lēmuma par soda uzlikšanu spēkā stāšanās, bet ne vēlāk kā  mēneša laikā no tā spēkā stāšanās dienas. Ja mēneša laikā no lēmuma par soda uzlikšanu spēkā stāšanās dienas sods nav izpildīts, to neizpilda, izņemot gadījumu, ja notiesātais, kurš pēc soda – ievietošana soda izolatorā – uzlikšanas ir pārvietots uz Latvijas Cietuma slimnīcu vai nogādāts ārstniecības iestādē, kas atrodas ārpus brīvības atņemšanas iestādes. Tādā gadījumā uzlikto sodu — ievietošana soda izolatorā — izpilda pēc notiesātā pārvietošanas atpakaļ uz brīvības atņemšanas iestādi.";
izteikt piektās daļas ceturto un piekto teikumu šādā redakcijā:"
Administratīvās rajona tiesas spriedums, kas pieņemts par šā likuma 70.panta pirmās daļas 1., 1.1, 2., 3., 4.1, 5. un 5.1punktā , sestās daļas 1., 2. un 2.1punktā un devītās daļas 1., 2., 3., 4. un 6. punktā minēto sodu uzlikšanu notiesātajam, nav pārsūdzams. Administratīvās rajona tiesas spriedumu, kas pieņemts par šā likuma 70.panta pirmās daļas 6. un 7.punktā,  sestās daļas 3.punktā un devītās daļas 5.punktā minēto sodu uzlikšanu notiesātajam, var pārsūdzēt, iesniedzot kasācijas sūdzību Augstākās tiesas Administratīvo lietu departamentam."
45. 77.pantā:
izslēgt devītajā daļā vārdus "daļēji slēgtajos cietumos";
izslēgt desmitajā daļā vārdus "daļēji slēgtajā cietumā" un vārdus "daļēji slēgtajos cietumos".
46. Izslēgt 78.1panta sestajā daļā vārdus "un telegrammas".
47. Izslēgt 78.4panta pirmajā daļā vārdus "vai daļēji slēgtā".
48. Izslēgt 78.5panta piekto daļu.
49. 78.7pantā:
izteikt ceturtās daļas otro un trešo teikumu izteikt šādā redakcijā:
"Atbilstoši ārsta norādījumiem īslaicīgo satikšanos var aizstāt ar videosaziņu vai arī atlikt. Šādu videosaziņas skaitu un ilgumu nosaka atbilstoši šajā kodeksā noteiktajam īslaicīgo satikšanos skaitam un ilgumam attiecīgajā soda izciešanas režīma pakāpē, kurā notiesātais izcieš sodu.";
izslēgt ceturtajā daļā vārdu "daļēji";
izteikt piektās daļas 2.punktu šādā redakcijā:
"2) izmantot telefonsarunas bez skaita ierobežojuma";
izslēgt sesto daļu.
50. Papildināt 112.panta piekto daļu ar teikumu šādā redakcijā:
"Atbrīvojamam atbilstoši viņa lūgumam izsniedz informāciju par, viņa pēdējās deklarētās vai faktiskās dzīvesvietas vai pēc atbrīvošanas izraudzītās dzīvesvietas reģionā esošajām brīvajām darba vietām."
 
51. Papildināt kodeksu ar 112.5 un 112.6pantu šādā redakcijā:
"112.5pants. Informācijas nosūtīšana Valsts probācijas dienestam
Ne vēlāk kā sešus mēnešus pirms brīvības atņemšanas soda termiņa beigām brīvības atņemšanas iestāde nosūta Valsts probācijas dienesta teritoriālajai struktūrvienībai informāciju par notiesāto, kuram ar brīvības atņemšanas sodu piespriesta probācijas uzraudzība vai sabiedriskais darbs, ja atbilstoši Pilsonības un migrācijas lietu pārvaldes lēmumam pēc brīvības atņemšanas soda izciešanas notiesātais ir izraidāms no Latvijas Republikas.
Šā panta pirmajā daļā minēto informāciju nosūta Valsts probācijas dienesta teritoriālajai struktūrvienībai atbilstoši notiesātā deklarētajai dzīvesvietai vai, ja notiesātajam nav deklarētās dzīvesvietas, — Valsts probācijas dienesta teritoriālajā struktūrvienībā, kuras darbības teritorijā atrodas viņa faktiskā dzīvesvieta.

112.6pants. Informācijas nosūtīšana Nacionālajam veselības dienestam
Lai atceltu bloķēto notiesātā reģistrāciju pie ģimenes ārsta un atjaunotu notiesātā reģistrāciju ģimenes ārsta pacientu sarakstā pēc atbrīvošanas, brīvības atņemšanas iestādes administrācija nosūta Nacionālajam veselības dienestam informāciju par notiesātā atbrīvošanu no brīvības atņemšanas iestādes. Šo informāciju nosūta ne vēlāk kā 3 darbdienu laikā pēc notiesātā atbrīvošanas, bet par notiesātajiem, kuri tiek atbrīvoti no soda izciešanas nosacīti pirms termiņa amnestijas vai apžēlošanas kārtībā, informācija nosūtāma nekavējoties pēc tiesas nolēmuma, amnestijas vai apžēlošanas akta saņemšanas.

Nacionālajam veselības dienestam nosūtāmajā informācijā norāda notiesātā vārdu, uzvārdu, personas kodu un plānoto atbrīvošanas datumu."
52. Papildināt 134.pantu ar sesto daļu šādā redakcijā:
"Ja notiesātajam piemēro apcietinājumu, sabiedriskā darba izpilde tiek apturēta un turpināta pēc viņa atbrīvošanas no izmeklēšanas cietuma."
53. Izteikt 138.2pirmās daļas 1.punktu šādā redakcijā:
"1) desmit darba dienu laikā pēc tiesas nolēmuma vai prokurora priekšraksta par sodu spēkā stāšanās dienas, ja probācijas uzraudzība noteikta kā pamatsods, vai kopā ar sabiedrisko darbu vai naudas sodu, vai ja sabiedriskais darbs ir aizstāts ar probācijas uzraudzību;"
54. 138.7pantā:
izteikt nosaukumu šādā redakcijā: "Probācijas uzraudzības atcelšana, apturēšana, termiņa samazināšana vai aizstāšana"

papildināt pantu ar ceturto daļu šādā redakcijā:
"Probācijas uzraudzības izpildes termiņš tiek apturēts, ja ar probācijas uzraudzību notiesātajam tiek piemērots apcietinājums vai brīvības atņemšanas sods. Probācijas uzraudzības izpildes termiņš tiek apturēts ar dienu, kad ar probācijas uzraudzību notiesātais ievietots ieslodzījuma vietā. Probācijas uzraudzības termiņa skaitīšana turpinās nākamajā dienā pēc atbrīvošanas no ieslodzījuma vietas."
55. Papildināt pārejas noteikumus ar 42., 43., 44., 45. un 46.punktu šādā redakcijā:
"42. Šā kodeksa grozījumi, kas skar daļēji slēgto cietumu likvidēšanu, stājas spēkā 2023.gada 1.aprīlī.

43. Notiesātie, kas 2023.gada 31.martā sodu izcieš daļēji slēgtā cietuma soda izciešanas režīma augstākajā pakāpē, no 2023.gada 1.aprīļa soda izciešanu turpina slēgtā cietuma soda izciešanas režīma augstākajā pakāpē. Notiesātie, kas 2023.gada 31.martā sodu izcieš daļēji slēgtā cietuma soda izciešanas režīma zemākajā pakāpē, no 2023.gada 1.aprīļa soda izciešanu turpina slēgtā cietuma soda izciešanas režīma zemākajā pakāpē.

44. Uz mūžu notiesātie, kas 2023.gada 31.martā sodu izcieš atsevišķās nodaļas soda izciešanas režīma augstākajā pakāpē, no 2023.gada 1.aprīļa soda izciešanu turpina slēgtā cietuma soda izciešanas režīma augstākajā pakāpē. Notiesātie, kas 2023.gada 31.martā sodu izcieš atsevišķās nodaļas soda izciešanas režīma zemākajā pakāpē, no 2023.gada 1.aprīļa soda izciešanu turpina slēgtā cietuma soda izciešanas režīma zemākajā pakāpē.

45. Šā kodeksa grozījumi, kas skar soda izciešanas režīma noteikšanu, ir piemērojami attiecībā uz personām, kuras brīvības atņemšanas soda izciešanu slēgtajā cietumā vai atklātajā cietumā uzsāk pēc 2023.gada 31.marta.

46. Šā kodeksa 138.11pantu nepiemēro no 2022.gada 1.jūlija līdz 2024.gada 31.decembrim."

